প্রেস বিজ্ঞপ্তি ॥ জেলা বিএনপি যুগ্ম সাধারণ সম্পাদক ও ছাত্রদল কেন্দ্রীয় কমিটির সাবেক যুগ্ম সাধারণ সম্পাদক অ্যাডভোকেট কামাল উদ্দিন আহমেদ সেলিমকে আসন্ন হবিগঞ্জ সদর উপজেলা পরিষদ নির্বাচনে চেয়ারম্যান পদে ১৯দল সমর্থিত একক প্রার্থী হিসেবে বাংলাদেশ জাতীয়তাবাদী আইনজীবী ফোরাম ও “ইসলামিক ‘ল’ ইয়ার্স কাউন্সিল” সমর্থন দিয়েছে। গতকাল বুধবার বিকেলে সংগঠন দুইটির যৌথ উদ্যোগে বার লাইব্রেরীর দ্বিতীয় শাখায় অনুষ্টিত এক মত বিনিময় সভায় কামাল উদ্দিন সেলিমকে এ সমর্থন দেওয়া হয়। জেলা জাতীয়তাবাদী আইনজীবী ফোরামের সভাপতি ও জেলা বিএনপি‘র সহ সভাপতি এ্যাডভোকেট সামছু মিয়া চৌধুরীর সভাপতিত্বে অনুষ্টিত এ মত বিনিময় সভা পরিচালনায় ছিলেন আইনজীবী ফোরামের সাধারণ সম্পাদক এ্যাডভোকেট রমিজ আলী। এতে বক্তব্য রাখেন, জেলা বিএনপি‘র উপদেষ্টা সিনিয়র আইনজীবী প্রফেসর আজমান আলী, জেলা বিএনপি‘র ...